04/05/2011 | Administración LocalMunicipal
Carballo
Anuncio de aprobación definitiva do Regulamento de recoñecemento e aplicación da situación administrativa de segunda actividade, para o colectivo da Policía Local do Concello de Carballo (A Coruña)

O Pleno Municipal, en sesión ordinaria celebrada o 31 de xaneiro de 2011, aprobou inicialmente o regulamento de recoñecemento e aplicación da situación administrativa de segunda actividade para o colectivo da policía local do Concello de Carballo (A Coruña). O anuncio de aprobación inicial foi publicado no BOP nº 28 do 10 de febreiro de 2011, polo que se abriu un prazo de información pública durante 30 días hábiles para que os interesados poideran presentar alegacións, reclamación ou suxerencias ao acordo adoptado. Presentadas alegacións no prazo establecido, foron resoltas mediante acordo plenario do 25 de abril de 2011. Polo tanto, procédese á publicación do texto íntegro do regulamento da segunda actividade para o colectivo da policía local do Concello de Carballo no Boletín Oficial da Provincia, a efectos da súa entrada en vigor o día seguinte da súa publicación e unha vez transcorrido o prazo do art.65.2 da Lei 7/1985, permanecendo en vigor ata a súa modificación ou derrogación expresa. As funcións que por mandato constitucional a Lei orgánica 2/1986, de 13 de marzo, de Forzas e Corpos de Seguridade, no seu artigo 53 atribúe aos funcionarios das Policías Locais son eminentemente operativas e en ocasións arriscadas e penosas, o que require determinadas aptitudes psicofísicas que se van perdendo coa idade ou por determinadas circunstancias. O presente regulamento ampárase nos artigos 148.1.22º e 149.1.29 da Constitución, así como no artigo 27.25º do Estatuto de autonomía de Galicia, que lle atribúen á Comunidade Autónoma de Galicia competencia sobre coordinación e demais facultades en relación ás Policías Locais, nos termos establecidos na Lei orgánica correspondente. A Lei 4/2007, de Coordinación de Policías Locais de Galicia, regula no seu Título VI, Capítulo II e III, a situación administrativa de segunda actividade da Policía Local. Asimismo, o Decreto 243/2008, do 16 de outubro, de desenvolvemento da Lei 4/2007, recolle no seu título IV, capítulo II, o acceso á segunda actividade do persoal dos corpos de Policías Locais de Galicia. Dentro do principio de autonomía Local recollido na Lei 7/1985, Reguladora das Bases de Réxime Local, o Concello de Carballo poderá aprobar o seus propios regulamentos, obxectivo que se pretende cumprir co presente Regulamento. É obxecto do presente Regulamento a regulación da situación administrativa especial de segunda actividade do Corpo de Policía Local do Concello de Carballo, coa finalidade de garantir ao persoal nel integrado unha adecuada aptitude psicofísica en tanto permaneza en activo, asegurando a eficacia do servicio. A segunda actividade dos funcionarios pertencentes á Policía Local de Carballo levarase a cabo nos termos e coas condicións previstas no presente Regulamento, na Lei 4/2007, de Coordinación de Policías Locais de Galicia e o Decreto 243/2008, de desenvolvemento da devandita Lei 4/2007. O presente Regulamento entrará en vigor a partir da data da súa aprobación polo Pleno da Corporación. A súa duración será indefinida, en tanto non sexa modificado. O persoal do Corpo da Policía Local de Carballo poderá pasar á situación administrativa de segunda actividade polas seguintes causas: a) por razón de idade de acordo co que se determine para cada escala b) por diminución das condicións psicofísicas para o desempeño da función policial c) por razón de embarazo e lactación.4.1.- O Concello de Carballo determinará o número máximo de postos destinados á situación administrativa especial de segunda actividade da Policía Local, tendo en conta as necesidades orgánicas e funcionais da organización policial e, de ser o caso, dos demais servicios municipais.4.2.- Recoñecido o dereito ao acceso á situación administrativa de segunda actividade, o persoal da Policía Local poderá ocupar os postos de traballo definidos como de segunda actividade, no propio corpo da Policía Local, ou noutros servicios municipais, sempre que así se determine na correspondente Relación de Postos de Traballo do Concello de Carballo.4.3.- A Relación de Postos de Traballo do Concello ao catalogar os postos de traballo que haberán de ser ocupados polo persoal da Policía Local en situación de segunda actividade especificará a modalidade de prestación do servicio.4.4.- En todo caso, o Alcalde ou a Concellalía-Delegada no seu caso, poderá requirir aos funcionarios en situación de segunda actividade para o cumprimento de funcións operativas da Policía Local cando razóns excepcionais de seguridade cidadán o requiran.4.5.- A situación de segunda actividade figurará no documento de acreditación profesional do persoal funcionario.5.1.- Os postos de traballo denominados de segunda actividade asignaranse por concurso.5.2.- Con carácter xeral, dentro de cada unha das causas de acceso á situación de segunda actividade recollidas no artigo 3º deste regulamento, no suposto de que accedese á devandita situación un número de funcionarios superior ao de postos vacantes, a adxudicación efectuarase de acordo co seguinte orden de preferencias: a) De maior a menor idade b) De maior a menor antigüidade no Corpo da Policía Local c) De maior a menor antigüidade da data de presentación da solicitude de acceso á situación de segunda actividade d) No caso de persistir a igualdade despois de aplicar os criterios precedentes, por sorteo.5.3.- En todo caso, acreditada a insuficiencia de postos vacantes e no suposto de concorrencia de funcionarios que accedan á situación de segunda actividade por calquera das causas de acceso previstas legalmente, será preferente a adxudicación de posto vacante en favor do funcionario que accedera pola causa de diminución de condicións psicofísicas.6.1.- O funcionario que cumprindo os requisitos esixidos no presente regulamento para o acceso a segunda actividade por causa de idade non puidera acceder á devandita situación por falta de vacantes nos postos sinalados para o efecto, permanecerá en servicio activo. O funcionario que, cumprindo os requisitos esixidos no presente regulamento para o acceso a situación de segunda actividade por causa de diminución das condicións psicofísicas ou por causa de maternidade e lactación, non puidera acceder á devandita situación por falta de vacantes nos postos sinalados para o efecto, permanecerá así mesmo en servicio activo. Non obstante, terá dereito á adscrición temporal a postos de traballo adaptados ás condicións psicofísicas acreditadas que se deriven dos ditames médicos que obren nos respectivos expedientes administrativos. Dita adscrición prolongarase ata o momento en que poidan acceder a un posto definido como de segunda actividade na Relación de Postos de Traballo ou ata, no seu caso, a data en que deixen de reunir os requisitos para permanecer na devandita situación de segunda actividade.6.2.- O Alcalde ou, no seu caso, a Concellalía-Delegada, facendo uso das facultades recoñecidas nos artígos 4.1. a) e 21.1. h) e j) da Lei 7/1985 de 2 de Abril Reguladora das Bases do Réxime Local e no art.5.1 de la Lei 4/2007 de 20 de Abril de Coordinación de Policías Locais de Galicia, poderá dictar resolución pola que os funcionarios da Policía Local que teñan instado expediente de recoñecemento da situación de segunda actividade por razóns de diminución de condicións psicofísicas sexan adscritos temporalmente a postos de traballo adaptados á capacidades operativas compatibles coa súa verdadeira condición físico-psíquica, durante o período de tramitación do devandito expediente. Para a adopción de tal adscrición temporal será requisito imprescindible que a necesidade de adaptación se deduza dos informes médicos que preceptivamente teñen que ser aportados polo funcionario acompañando a solicitude de acceso a mencionada situación. Os postos de traballo catalogados na Relación de Postos de Traballo do Concello de Carballo como de segunda actividade da Policía Local comprenderán todas ou algunhas das seguintes funcións: a) Atención cidadán b) Control e vixilancia da seguridade dos edificios destinados ás dependencias municipais c) Xestión e control do mantemento dos medios técnicos que o Corpo de Policía Local utiliza para cumprir as súas obrigas: vehículos e material relacionado, sistemas de transmisións e telecomunicacións, vestiario e equipamento. d) Asistencia e apoio a traballos non operativos relacionados coa investigación de accidentes de tráfico e outras actividades relativas á seguridade viaria: controis de velocidade; de alcoholemia; colaboración na regulación do tráfico; control e seguimento do absentismo escolar; supervisión de zonas de estacionamento limitado (zona azul e outras); educación viaria. e) Tarefas administrativas: atención ao público; apoio na tramitación de licencias, permisos, autorizacións e sancións administrativas; apoio e análise estatística; tarefas informáticas;, xestión, supervisión e control de infraccións ás ordenanzas municipais (zona urbana e rural); apoio ao servicio de inspección tributaria; apoio en actuacións de control medioambiental e de trámites xudiciais. f) Colaboración no control e mantemento de medios materiais. g) En xeral, todas aquelas actividades de apoio da actividade policial, así como de colaboración en tarefas de xestión administrativa municipal de carácter xeral, de características similares ás expresadas anteriormente, que poidan ser realizadas por un axente da autoridade municipal, sempre que non impliquen actuacións policiais operativas. Os funcionarios do Corpo da Policía Local de Carballo, en situación de segunda actividade, con ou sen destino, estarán suxeitos á idéntico réxime disciplinario e de incompatibilidades que no servicio activo. O procedemento por esta causa iniciarao de oficio o Concello e comunicarao ao/á funcionario/a coa antelación suficiente, que en ningún caso será inferior aos tres meses anteriores ao cumprimento das idades establecidas para cada escala no artigo 64 da Lei 4/2007, do 20 de abril, co fin de que a persoa interesada poida solicitar, se o estima conveniente, a prórroga no servicio activo prevista no parágrafo 3º do dito artigo, sen que se produza interrupción neste. O procedemento poderá iniciarse de oficio polo Concello ou por solicitude do/a funcionario/a interesada, á cal deberá acompañar os informes médicos en que fundamenta a súa petición.11.1.- A solicitude, xunto coa documentación, será dictaminada polo tribunal médico que se constitúa para o efecto.11.2.- O tribunal médico estará formado por tres facultativos da especialidade de que se trate e que pertenzan ao sistema sanitario público de Galicia ou aos cadros médicos das entidades colaboradoras. Un dos facultativos será proposto polo Concello, outro será designado polo Servicio Galego de Saúde e o terceiro será designado a proposta do/a interesado/a.11.3.- O tribunal médico poderá citar ao/a funcionario/a para a realización dun recoñecemento médico.12.1.- O tribunal médico dictaminará se as afeccións ou enfermidades están incursas ou non no cadro de causas de diminución das aptitudes físicas, psíquicas ou sensoriais que orixinen o acceso á segunda actividade.12.2.- O tribunal médico no seu dictame haberá de adoptar algunha das seguintes propostas: a) O acceso do solicitante á situación de segunda actividade b) A tramitación do correspondente expediente de incapacidade c) A tramitación do correspondente expediente de xubilación forzosa A resolución pola que se declara o acceso á situación administrativa de segunda actividade poderá ser revisada de oficio ou por solicitude do interesado/a. O prazo máximo de resolución do procedemento para o acceso á segunda actividade por causa de diminución das aptitudes psicofísicas será de catro meses e o de revisión de tres meses, contados desde a data da súa iniciación. O procedemento iniciarase por solicitude da funcionaria interesada O dictame médico necesario para o acceso á segunda actividade por causa de embarazo ou lactación consistirá nun certificado médico oficial que acredite tal circunstancia.17.1.- A funcionaria embarazada permanecerá na situación administrativa de segunda actividade ata o momento en que inicie o goce da licencia por maternidade. Rematada esta licencia a funcionaria incorporarase ao seu posto de traballo, sen prexuízo, no seu caso, do seu dereito a acceder a situación de segunda actividade por razón de lactación.17.2.- No suposto de lactación a funcionaria permanecerá na situación administrativa de segunda actividade ata o momento en que remate a lactación, a partir do cal incorporarase ao seu posto de traballo. O prazo máximo de resolución do procedemento para o acceso á situación de segunda actividade por causa de embarazo ou lactación será de dez días contados desde a data da presentación da solicitude.19.1.- Na Relación de Postos de Traballo do Concello de Carballo determinarase as retribucións complementarias que correspondan aos postos de traballo catalogados como de segunda actividade tendo en conta as características e funcións específicas a desenvolver nos mesmos de conformidade co establecido no artigo 48.3 da Lei 4/2007 do 20 de Abril, de Coordinación de Policías Locais de Galicia.19.2.- Os funcionarios que accedan á situación de segunda actividade por causas de diminución das condicións psicofísicas que veñan motivadas por accidente laboral ou enfermidade profesional percibirán o cen por cen das retribucións que viñera percibindo na data de recoñecemento do acceso á devandita situación, de acordo co establecido no artigo 65.4 da Lei 4/2007, do 20 de abril, de Coordinación de Policías Locais de Galicia.20.1.- O tempo transcorrido polo persoal en situación de segunda actividade será computable a efectos de perfeccionamento de trienios.20.2.- Ao/a funcionario/a en situación de segunda actividade seranlle recoñecidos todos os dereitos recollidos para o funcionario en activo de acordo coas condicións de traballo do persoal funcionario do Concello de Carballo. Para facilitar a integración nos postos de traballo de segunda actividade, o Concello de Carballo propiciará a realización de cursos de formación e capacitación profesional para garantir o axeitado cumprimento das súas funcións e a mellora das súas aptitudes e capacidade profesional. Carballo, 26 de abril de 2011 O Alcalde D. Evencio Ferrero Rodríguez